PROCEDURA OPERAŢIONALĂ nr. IA 7743 / 04.03.2019 
privind atribuirea contractelor de servicii  prevăzute în Anexa nr. 2 la Legea nr. 98/2016 (Cod: PO 11-03)
( REZUMAT – EXTRAS )

Procesul de achiziție a serviciilor prevăzute în Anexa nr. 2 la Legea nr. 98/2016 privind achizițiile publice se va desfășura în două etape, astfel:

Etapa 1

Ofertanții vor depune  ofertele inițiale,  care vor conține documentele de calificare și propunerea tehnică conformă cu cerințele Caietului de sarcini, la sediul DGASPC PH. Ofertele se păstrează nedeschise urmând a fi puse la dispoziția comisiei de evaluare/selecție constituită în acest scop.

Atribuțiile comisiei de evaluare/selecție a ofertelor, în această etapă, sunt:

a) deschiderea ofertelor;
b) verificarea îndeplinirii criteriilor de calificare de către ofertanți, conform solicitărilor din  documentația de atribuire;

c) realizarea selecției ofertelor ;

d) verificarea propunerilor tehnice prezentate de ofertanți din punct de vedere al modului în care acestea corespund cerințelor minime din Caietul de sarcini ;

e) stabilirea/declararea ofertelor neconforme/inacceptabile și a motivelor care au stat la baza încadrării ofertelor respective în această categorie ;

f) stabilirea ofertelor admisibile ;

g) solicitarea de clarificări, dacă este cazul ;

h) întocmirea Procesului-verbal de deschidere a ofertelor.

Etapa 2

Ofertele declarate admisibile vor fi completate cu oferta/propunerea financiară.

Propunerea financiară va fi postată în SICAP, de către ofertanții ale căror oferte au fost declarate admisibile, la o dată stabilită ulterior de autoritatea contractantă și comunicată, pe adresa de e-mail, tuturor ofertanților calificati.

După postarea propunerii financiare, oferta câștigătoare va fi stabilită conform criteriului de atribuire “prețul cel mai scăzut” în condițiile respectării cerințelor din Caietul de sarcini.

Atribuțiile comisiei de evaluare/selecție, în această etapă, sunt :

a) transmiterea comunicărilor către ofertanții ale căror oferte au fost declarate admisibile ;

b) stabilirea datei pentru postarea în SEAP a propunerii financiare ;

c) stabilirea ofertei câștigătoare în urma aplicării criteriului de atribuire ;

d) întocmirea Notei privind justificarea realizarii achizitiei si atribuirii contractului.

Modul de lucru al comisiei de evaluare/selecție :

(1) Comisia de evaluare/selecție se întrunește la sediul autorității contractante, iar fiecare membru are obligația de a semna Declarația de confidențialitate și imparțialitate și de a participa la deschiderea ofertelor la data și ora indicate în anunțul publicat pe site-ul instituției.

(2) În cadrul ședinței de deschidere a ofertelor, comisia de evaluare verifică modul de respectare a regulilor formale de depunere și prezentare a ofertelor și a documentelor care le însoțesc (documentele de calificare și propunerea tehnică).

(3) Plicurile vor fi deschise de președintele comisiei care are obligația de a anunța următoarele informații :

a) denumirea ofertanților ;

b) retragerile de oferte, dacă este cazul ;

c) orice alte detalii și precizări pe care comisia de evaluare/selecție le consideră necesare.

(4) Nicio ofertă nu poate fi respinsă la deschidere cu excepția acelora care nu sunt însoțite de garanția de participare (în cazul în care este solicitată) și a ofertelor care nu respectă cerințele obligatorii (cerințe de calificare) solicitate de autoritatea contractantă.
Pentru Etapa a-2-a, operatorii economici ale căror oferte au fost declarate admisibile vor posta în SEAP o ofertă personalizată, la descriere menționându-se ca este o oferta personalizata pentru D.G.A.S.P.C. Prahova- Proiect «Prevenirea separarii copilului de familia naturala »
Valoarea postată în Catalogul electronic din SICAP va fi VALOAREA OFERTEI, stabilita in conformitate cu cerintele stabilite prin documentatia de atribuire, exprimata in lei (RON), fara TVA. 

Ofertantul declarat castigator va prezenta Formularul de oferta, in termen de cel mult 2 (doua) zile lucratoare de la data primirii comunicarii finale.
Întocmit :

Responsabil achizitii publice- Stoica Andreea
